b"\n_START_ARTICLE_\nMundus vult decipi\n_START_PARAGRAPH_\nMundus vult decipi, sovint completat amb  ergo decipiatur \xc3\xa9s una locuci\xc3\xb3 llatina que vol dir \xc2\xabAl m\xc3\xb3n li agrada ser enganyat\xc2\xbb i\xe2\x80\xa6 \xc2\xabper aix\xc3\xb2, que sigui enganyat\xc2\xbb. \xc3\x89s un refrany que explica que segons els governadors des de la nit dels temps al poble li agrada ser enganyat, molt abans de la invenci\xc3\xb3 de la seva variant moderna de la postveritat o altres fake news populistes. \xc3\x89s una excusa f\xc3\xa0cil que permet justificar qualsevol gesti\xc3\xb3 enganyadora per pol\xc3\xadtics o impresaris._NEWLINE_L'autoria de l'expressi\xc3\xb3 no \xc3\xa9s certa. Va ser atribu\xc3\xafda a Petroni al segle I per\xc3\xb2 la frase no va ser atestada en cap dels escrits seus que ens van parvenir. La frase s\xc3\xad que reflecteix el t\xc3\xadpic cinisme realista de la cultura llatina d'aquesta \xc3\xa8poca i tamb\xc3\xa9 del renaixement, per\xc3\xb2 no se sap de qui \xc3\xa9s ni quan va ser pronunciada per primera vegada. Altres fonts citen Sebastian Brant, el fils\xc3\xb2sof humanista d'Estrasburg que va escriure als seus Paradoxa el 1533 \xc2\xabal m\xc3\xb3n li agraden els enganys i mentides i vol ser dirigit per la quimera, com es diu en llat\xc3\xad \xe2\x80\x98mundus vult decipi\xe2\x80\x99\xc2\xbb. Tamb\xc3\xa9 va ser atribu\xc3\xafda al papa Gian Pietro Carafa (1476-1559). Els racionalistes del Renaixement justifiquen per aquest refrany l'ast\xc3\xbacia d'utilitzar la religi\xc3\xb3 per legitimar l'autoritat del governador davant un poble que prefereix l'error i la llegenda a la ra\xc3\xb3 pura. El jesu\xc3\xafta franc\xc3\xa8s Fran\xc3\xa7ois Garasse (1585-1631) cita un papa, \xc2\xabhome de seny\xc2\xbb sense precisar el seu nom, qui en donar la benedicci\xc3\xb3 en lloc de la f\xc3\xb3rmula \xc2\xabBenedictio in nomine patris...\xc2\xbb sempre remugava entre les seves dents \xc2\xabQuandoquidem populus iste vult decipi, decipiatur\xc2\xbb (Cada vegada que aquest poble vol ser enganyat, enganyem)."